הלם במכבי אשדוד: רכז הקבוצה בעונה שעברה, רובי בוסטיין צפוי לפרוש מכדורסל. בבדיקה רפואית שעבר הגארד היהודי, שהגיע לסגנית האלופת באמצע העונה שעברה ושוהה בימים אלו בארה"ב, התגלה חשש לשבץ בליבו. הדבר יכריע ככל הנראה את הכף לפרידה מהפרקט.מוקדם יותר השבוע החלו הדיבורים עך כך שבוסטיין אולי לא יחזור, והסיבה כאמור התגלתה רק בשעות האחרונות. על פי עצת הרופאים, השחקן צריך להפסיק ולשחק כדורסל שכן המשך העיסוק הספורטיבי עשוי להביא לסיכון ממשי של חייו.
"זו פגיעה מקצועית חזקה כי בנינו הרבה סביבו בקבוצה", אמר לאתר ערוץ הספורט מנכ"ל אשדוד אלון בן זקן, "אבל אנחנו מאחלים לו שיהיה בריא קודם כל, והכל יהיה בסדר. ננסה להביא שחקן במקומו כדי שאשדוד תישאר חזקה".